Песню Сродак і мэташто з’яўляецца кавер-версіяй на хіт гурта Metallica Піт Паўлаў будзе выконваць на сваіх канцэртах абсалютна легальна. Музыкант даслаў беларускі варыянт Nothing Else Matters аўтару твора Джэймсу Хэтфілду і атрымаў згоду. Беларускі музыка перыядычна выконваў гэтую песню на сваіх сольных канцэртах, а калі вырашыў запісаць яе ў студыі, то звязаўся з менеджментам гурта Metallica з просьбай даць дазвол на выкарыстанне арыгінальнай мелодыі і атрымаў на тое згоду. Цяпер музыка збіраецца адаслаць яшчэ і падрадкоўнік беларускага тэксту, каб Metallica ацаніла якасць пераспеву. Піт прызнаецца, што ў падлеткавым узросце вельмі захапляўся творчасцю гэтага гурта, а Nothing Else Matters дагэтуль лічыць адной з сваіх улюбёных песень. Ён спадзяецца, што тэкст яе беларускамоўнай версіі хутка пойдзе ў народ. Інтэрнэт-прэзентацыя адбылася 15 студзеня на інтэрнэт-партале Тузін Гітоў. 